# FAKULTA PODNIKOVÉHO MANAŽMENTU

# EKONOMICKÁ UNIVERZITA v Bratislave



##### správa o činnosti akademického senátu

# Fakulty podnikového manažmentu

**za rok 2014**

**Január 2015**

V zmysle zákona 131/2002 o vysokých školách a o zmene a doplnení niektorých zákonov, tiež Zákona č. 363/2007 Z.z. podľa § 27, ods. l) predkladám Akademickej obci FPM EU v Bratislave „Správu o činnosti Akademického senátu FPM EU v Bratislave (ďalej len AS FPM EU Ba) za rok 2014.

AS FPM EU Ba má 15 členov zastúpených pomernou časťou zamestnaneckej komory (10 členov) a študentskej komory (5 členov). V hodnotenom období sa AS FPM EU Ba stretol 5 krát, a to v mesiacoch marec, apríl, júl, október, november 2014. Významnou udalosťou v závere roka 2014 bola voľba nového dekana FPM EU v Bratislave, na ktorej sa zásadnou mierou, spoluúčasťou a organizáciou podieľal práve AS FPM EU  Ba.

V predloženej správe chcem Akademickú obec FPM EU v Bratislave informovať o najdôležitejších skutočnostiach, ktoré vyplynuli z rokovaní AS FPM EU Ba.

Prvé zasadnutie AS FPM EU Ba sa uskutočnilo dňa 25.3.2014. Hlavným bodom rokovania bolo prerokovanie študijných programov 1., 2. a 3. stupňa štúdia na FPM EU v Bratislave. Na základe bohatej diskusie boli na zasadnutí prijaté dve uznesenia:

***Uznesenie 1: AS FPM prerokoval študijné programy 1. stupňa štúdia na FPM EU v Bratislave s pripomienkou:***

***„Jednou z priorít univerzity je zvyšovanie kvality výučby a garantovanie vysokej efektívnosti  pedagogického procesu. V duchu tejto tézy majú rozhodujúci význam teoretické predmety medzi ktoré na FPM nepochybne patrí najmä Mikroekonómia. Preto navrhujeme, aby sa predmet Mikroekonómia nevyučoval paralelne  s predmetom Ekonomická teória, ale ako nadväzujúci a prehlbujúci predmet.“***

*Uznesenie 2: AS FPM EU v Bratislave prerokoval študijné programy 2. a 3. stupňa štúdia na FPM EU v Bratislave bez pripomienok.*

Druhé zasadnutie AS FPM EU Ba sa uskutočnilo 1.4.2014. Predmetom rokovania boli tieto body:

* Správa o činnosti FPM EU v Bratislave za r. 2013;
* Správa o vedecko-výskumnej činnosti FPM EU v Bratislave za r. 2013;
* Návrh nových členov Disciplinárnej komisie FPM EU v Bratislave.

K uvedeným bodom boli prijaté tieto uznesenia:

***Uznesenie 1 : AS FPM EU v Bratislave  schválil Správu o činnosti FPM EU v Bratislave za rok 2013 bez pripomienok.***

***Uznesenie 2 : AS FPM EU v Bratislave  schválil Správu o vedecko-výskumnej činnosti FPM EU v Bratislave za rok 2013 bez  pripomienok***

***Uznesenie 3 : AS FPM EU v Bratislave schválil Veroniku Durilovú za novú členku Disciplinárnej komisie FPM EU v Bratislave za študentskú časť***

Tretie zasadnutie AS FPM EU Ba sa uskutočnilo dňa 2.7.2014 s týmito bodmi rokovania:

* Rozpis rozpočtu FPM EU v Bratislave na r. 2014;
* Výročná správa o hospodárení FPM EU v Bratislave za r. 2013;
* Zásady prijímacieho konania na FPM EU v Bratislave na ak. rok 2015/2016 pre 1., 2. a 3. stupeň štúdia.

K uvedeným bodom boli prijaté nasledovné uznesenia:

***Uznesenie 1: AS FPM prerokoval a schválil Rozpis rozpočtu FPM EU v Bratislave na rok 2014 bez pripomienok.***

*Uznesenie 2: AS FPM EU v Bratislave prerokoval a schválil Výročnú správu o hospodárení FPM EU v Bratislave za rok 2013 bez pripomienok.*

***Uznesenie 3: AS FPM EU v Bratislave prerokoval a schválil Zásady prijímacieho konania na FPM EU v Bratislave na ak. r. 2015/2016 pre 1., 2. a 3. stupeň štúdia bez pripomienok.***

Štvrté zasadnutie AS FPM EU Ba sa uskutočnilo dňa 14.10.2014 s týmto programom:

* Kooptovanie nových členov AS FPM, EU v Bratislave;
* Prerokovanie a schválenie návrhu členov Volebnej komisie na voľbu kandidáta na dekana FPM, EU v Bratislave na funkčné obdobie 2015-2019;
* Schválenie termínu konania volieb kandidáta na dekana FPM, EU v Bratislave na funkčné obdobie 2015-2019.

V súvislosti s kooptovaním nových členov AS FPM EU Ba predseda AS FPM oznámil, že s ukončením členstva v AS FPM doc. Ing. Oľgy Mikovej, CSc. za zamestnaneckú časť a Karolíny Kötelesovej za študentskú časť sú do AS FPM v zmysle Štatútu a platných Zásad volieb do AS FPM, EU v Bratislave kooptovaní Ing. Pavel Škriniar, PhD. za zamestnaneckú časť a Miroslav Klucho za študentskú časť.

K ďalším bodom rokovania AS FPM EU Ba boli prijaté tieto uznesenia:

***Uznesenie 1 : AS FPM EU v Bratislave prerokoval a jednomyseľne schválil predložené návrhy členov Volebnej komisie na voľbu kandidáta na dekana FPM, EU v Bratislave na funkčné obdobie 2015-2019 v štruktúre:***

***- za učiteľov:* Ing. Mgr. Miloš Bodiš, PhD., Ing. Klaudia Gubová, PhD., Ing. Zuzana Joniaková, PhD., Ing. Jana Kissová, PhD., Ing. Magdaléna Kubranová, PhD.**

***- za študentov:* Bc. Peter Kallo, Jana Maglodská*.***

***Uznesenie 2 : AS FPM jednomyseľne schválil termín konania volieb kandidáta na dekana FPM, EU v Bratislave na funkčné obdobie 2015-2019 na dňa 27.11.2014.***

Piate zasadnutie AS FPM EU Ba, konané dňa 27.11.2014 bolo neverejné. Jediným bodom rokovania bola voľba kandidáta na dekana FPM EU v Bratislave na funkčné obdobie 1.2.2015 do 31.1.2019. Z pôvodných piatich návrhov kandidatúru na dekana prijal iba prof. Ing. Peter Markovič, PhD. Voľba dekana sa uskutočnila tajným hlasovaním.

Predsedníčka Volebnej komisie na voľbu kandidáta na dekana FPM EU v Bratislave na funkčné obdobie od 1.2.2015 do 31.1.2019, Ing. Zuzana Joniaková, PhD. v mene volebnej komisie po spočítaní platných hlasov oznámila  výsledky volieb:

***AS FPM EU v Bratislave zvolil za dekana FPM EU v Bratislave na funkčné obdobie od 1.2.2015 do 31.1. 2019 prof. Ing. Petra Markoviča, PhD.***

*Priebeh hlasovania: počet oprávnených hlasov: 15*

*počet prítomných: 15*

*počet platných hlasov: 15*

*hlasovalo za: 15*

*hlasovalo proti: 0*

*zdržalo sa: 0*

Chcem dodať, že účasť členov AS FPM EU Ba bola na zasadnutí 100 %. Tiež sa chcem poďakovať v danej súvislosti predsedníčke volebnej komisie Ing. Zuzane Joniakovej, PhD. a celej volebnej komisii za dôstojný a nerušený priebeh volieb dekana.

Záverom k predloženej „ Správe o činnosti Akademického senátu FPM EU v Bratislave za rok 2014“ chcem oceniť a poďakovať sa osobitne pánu dekanovi prof. Ing. Ľuboslavovi Szabovi, CSc. a celému vedeniu FPM EU v Bratislave za vzájomnú spoluprácu, tiež členom študentského parlamentu, ale aj všetkým, ktorí sa v danom období zaslúžili o adekvátne výsledky a napredovanie našej fakulty.

Bratislava, 27.1.2015 prof. Ing. Andrej Dupaľ, CSc.

predseda AS FPM EU v Bratislave